अमरिंदर सिंह ने पाकिस्तान को दी चेतावनी, कहा- हमने बीते 2 सालों में 100 से ज्यादा ISI समर्थित आतंकवादियों को गिरफ्तार किया  
पंजाब के सीएम अमरिंदर सिंह ने पाकिस्तान को दी चेतावनी
'2 सालों में 100 से ज्यादा ISI समर्थित आतंकवादियों को गिरफ्तार किया'
कहा- सरकार ने 28 आतंकवादी मॉड्यूल का भंडाफोड़ किया
पंजाब में कोई भी गड़बड़ी पैदा करने के खिलाफ पाकिस्तान को चेतावनी देते हुए मुख्यमंत्री अमरिंदर सिंह (Amarinder Singh) ने बृहस्पतिवार को कहा कि उनकी सरकार ने 28 आतंकवादी मॉड्यूल का भंडाफोड़ किया और पिछले दो वर्षों में 100 से अधिक आईएसआई (ISI) समर्थित आतंकवादियों को गिरफ्तार किया. प्रगतिशील पंजाब निवेशक शिखर सम्मेलन 2019 के पहले दिन मुख्यमंत्री ने कहा, ‘‘पंजाब पुलिस ने पिछले दो वर्षों में 28 आतंकवादी मॉड्यूल का भंडाफोड़ किया और आईएसआई समर्थित 100 से अधिक आतंकवादियों को गिरफ्तार किया.'' पंजाब को अस्थिर करने के किसी भी प्रयास के प्रति पाकिस्तान को चेतावनी देते हुए सिंह ने कहा, ‘‘ठीक से रहिए या किसी भी परिणाम को भुगतने के लिए तैयार रहिए.'
उन्होंने कहा, ‘‘पाकिस्तान की अपनी समस्याएं हैं, लेकिन मैं उनकी समस्याओं को हमारी समस्याएं नहीं बनाने दूंगा.'' मुख्यमंत्री ने कहा कि उन्होंने पुलिस को स्पष्ट आदेश दिया है कि किसी भी आंतरिक या बाहरी खतरे से कड़ाई से निपटें.